EKONOMICKÁ SMERNICA

Východoslovenského stolnotenisového zväzu

č. 4/2015

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. Všeobecná časť

Článok I.

Úvodné ustanovenia

1.1.

V súlade s čl. 2 bod 2 písm. b/ Stanov Východoslovenského stolnotenisového zväzu /ďalej „VsSTZ“/ vydáva Výkonný výbor Východoslovenského stolnotenisového zväzu /ďalej „VV“/ vnútorný predpis, ktorý upravuje najmä

a/ poplatky súvisiace s vkladmi do súťaží, štartovné

b/ poplatky za neúčasť mládeže, administratívne poplatky a

ďalšie poplatky,

c/ náhradu hotových a paušálnych výdavkov,

d/ iné náklady súvisiace s činnosťou VsSTZ,

e/ sankcie, vymáhanie poplatkov a sankcií.

1.2.

Táto smernica sa vzťahuje na všetkých volených alebo menovaných funkcionárov VsSTZ, športové kluby v riadiacej pôsobnosti VsSTZ, trénerov, rozhodcov, hráčov ako aj ďalších osôb podieľajúcich sa na činnosti VsSTZ so súhlasom alebo na základe poverenia jednotlivých orgánov VsSTZ.

Článok II.

Výklad pojmov

2.1.

Náhradou cestovných výdavkov sa rozumejú najmä cestovné výdavky súvisiace s

činnosťou osôb v pôsobnosti tejto smernice.

2.1.1.

V prípade použitia osobného motorového vozidla sú tieto náklady preplácané vo výške podľa položky č. 11.

V prípade použitia osobného motorového vozidla na prepravu viacerých osôb sa prepláca cestovné podľa tejto položky len raz, a to vlastníkovi, spoluvlastníkovi alebo držiteľovi vozidla na základe zúčtovacieho dokladu obsahujúceho najmä titul, meno , priezvisko a bydlisko osoby, EČ , typ použitého vozidla, dátum, účel cesty, odkiaľ kam, počet km, číslo účtu a vlastnoručný podpis.

2.1.2.

Pokiaľ VV neurčí inak, v prípade využitia prostriedkov hromadnej prepravy /najmä autobus, vlak/ je hradené cestovné vo výške cestovného určeného prepravcom /vlak maximálne rýchlik II. trieda, autobus bez obmedzenia/, a to z miesta bydliska osoby, ktorá preplatenie týchto nákladov požaduje.

2.1.3.

V prípade osoby, ktorá je vo vzťahu k VsSTZ v pracovnoprávnom vzťahu podľa Zákonníka práce patria takejto osoby cestovné náhrady v zmysle všeobecne záväzných právnych predpisov o cestovných náhradách.

Náhradu cestovných výdavkov nie je možné poskytnúť bez predloženia zúčtovacieho dokladu /auto/ alebo cestovného dokladu /vlak, autobus/.

Náhradou hotových výdavkov

sa rozumejú najmä výdavky súvisiace so stravným členov Výkonného výboru na zasadnutiach.

Paušálne výdavky

sa rozumie príspevok pre organizátorov VsPM a M VS mládeže

Náhradou paušálnych výdavkov sa rozumejú najmä výdavky spojené s nákladmi na telefón, internet, energie, software a hardware vrátane externých nosičov médií, tlačiarne vrátane náplní , servisu , kancelárske potreby mimo poštovných výdavkov.

Majstrovstvami Východného Slovenska /VS/

sa rozumie organizovanie majstrovstiev Košického kraja alebo Prešovského kraja alebo spoločných majstrovstiev Košického a Prešovského kraja v ktorejkoľvek vekovej kategórii v zmysle schválených propozícii v súťažnom ročníku.

Príspevok na úhradu nákladov

sa rozumie príspevok VsSTZ organizátorovi majstrovstiev VS dospelých slúžiaci na úhradu nákladov spojených s organizovaným tohto podujatia. Tento príspevok zahrňuje prenájom hracej miestnosti náklady so zabezpečením vecných cien pre víťazov akoaj náklady spojené s odmenou rozhodcov, ktoré zabezpečuje a hradí usporiadateľ majstrovstiev VS

Ocenením najlepších

sa rozumie na náklady VsSTZ oceniť a zabezpečiť vecné ceny a diplomy pre prvých troch jednotlivcov v celkovom poradí VSPM v každej vekovej kategórií ako aj pre prvých troch víťazov v celkovom poradí  mládežníckych družstiev, ocenením sa rozumie zabezpečiť vecné ceny v súťaži družstiev mužov umiestnených na prvom mieste a diplomov pre družstvá umiestnené na prvom až treťom mieste

ocenením sa rozumie zabezpečenie vecných cien na M VS pre najlepších v jednej kategórii /najmladší žiaci, mladší žiaci, starší žiaci, dorast / t. j.,

- dvojhra - poháre pre umiestnených na prvom, druhom a 2 x treťom mieste,

- štvorhra - medaily pre umiestnených na prvom, druhom a 2 x treťom mieste,

- zmiešaná štvorhra - medaile pre umiestnených na prvom, druhom a 2 x treťom mieste,

- pre všetkých umiestnených na prvom , druhom a 2 x a treťom mieste diplomy

Článok III.

Ďalšie ustanovenia

3.1.

Osoba, ktorá si má záujem uplatniť náhradu cestovných alebo iných výdavkov, je povinná si ich preukázateľne uplatniť u štatutárneho orgánu VsSTZ alebo povereného člena VV /predsedu ekonomickej komisie/ najneskôr v lehote 30 dní od vzniku týchto nákladov alebo dňa ku ktorému boli tieto výdavky viazané. V opačnom prípade tento nárok zaniká.

Pokiaľ VV nerozhodne inak, je štatutárny orgán alebo predseda ekonomickej komisie povinný tieto náklady uhradiť oprávnenej osobe najneskôr v lehote 30 dni od ich oprávneného uplatnenia. Pri pochybnostiach o oprávnenosti výdavkov rozhodne o ich preplatení VV VsSTZ.

3.2.

Každý športový klub v riadiacej pôsobnosti VsSTZ je povinný si najneskôr ku dňu pre zaslanie prihlášky do súťaží družstiev vysporiadať všetky svoje finančné záväzky voči VsSTZ, najmä uložené sankcie či povinnosť s úhradou poplatkov. V prípade nesplnenia si tejto povinnosti nebude takýto klub pripustený do súťaže riadenej VsSTZ.

3.3.

Pokiaľ iný predpis VsSTZ neurčuje inak, poplatky a sankcie sú splatné takto:

- poplatky s vkladmi do súťaží družstiev /položka č.1/ splatné v lehote do podania prihlášky,

- poplatky za nenahlásenie družstva mládeže /položka č. 3/ splatné v lehote

- do podania prihlášky, ak klub nenahlási družstvo mládeže v lehote do podania prihlášky, v takom prípade určí lehotu na zaplatenie športovo technická komisia

- administratívne poplatky sú splatné dňom vykonania administratívneho úkonu, ktorý podlieha poplatkovej povinnosti,

- sankcie sú splatné dňom právoplatného rozhodnutia o ich uložení.

3.4

Štartovné za turnaje VSPM, majstrovstiev VS , prípadne iných podujatí organizovaných VsSTZ, nie sú príjmom VsSTZ, ale príjmom usporiadateľov týchto podujatí, príjem ktorých slúži na úhradu nákladov súvisiacich s týmito podujatiami.

Výšku štartovného však určuje VsSTZ, usporiadateľ podujatia je povinný túto sumu rešpektovať ako sumu maximálnu.

Článok IV

Záverečné ustanovenia

4.1.

Touto smernicou nie je dotknuté právo ukladať ďalšie sankcie inými predpismi VsSTZ a

orgánmi, nesmú však byť v rozpore s touto smernicou.

4.2.

V prípade akýchkoľvek sporov týkajúcich sa tejto smernice poskytuje s konečnou platnosťou jej záväzný výklad VV VsSTZ.

4.3.

Táto smernica nadobúda platnosť dňom jej schválenia Výkonným výborom VsSTZ. Akékoľvek zmeny alebo doplnenia tejto smernice je možné prijať len formou zmien schválených VV VsSTZ v súlade s

platným rokovacím poriadkom VV.

Vranov, dňa 24.08.2015